# Diskų prijungimo vadovas

## Įžanga

### Diskų prijungimas

Disko prijungimo įtaisas.

Disko prijungimas leidžia jums greitai prijungti ir atjungti įvairių rūšių diskus bei failų sistemas.

Kad Disko prijungimas veiktų tinkamai, jūsų sistemos administratorius turi ją atitinkamai sukonfigūruoti. Daugiau informacijos apie administravimo užduotis rasite

fstab

5.

### Įdėti Disko prijungiklį į skydelį

Kad įdėtumėte Disko prijungimo įtaisą į skydelį, atlikite šiuos žingsnius:

1. Dešiniuoju klavišu paspauskite ant skydelio.

2. Pasirinkite Įdėti į skydelį.

3. Slinkite per elementų sąrašą Įdėti į skydelį dialoge, tada pasirinkite Disko prijungimas.

4. Spauskite pridėti.

### Failų sistemų prijungimas ir atjungimas rankiniu būdu

Dauguma Linux ir kitų Unix šeimos OS failų sistemos turi būti prijungtos ir atjungtos rankiniu būdu.

Kai failų sistema prijungta, joje galite skaityti ir įrašyti duomenis. Baigę darbą su failų sistema, turėtumėte ją atjungti.

Turėtumėte atjungti keičiamuosius diskus kaip diskelius ar talpiuosius diskelius prieš pašalinant įrenginį, kadangi Linux ir kitos Unix šeimos OS ne visuomet iškart įrašo pakeitimus. Kad sistemos darbas būtų greitesnis, tokios sistemos paprastai kaupia pakeitimų buferį.

Nuolatinių diskų, pvz. standžiojo disko skaidiniai įprastai prijungiami automatiškai kompiuteriui įsijungus ir atjungiami kompiuteriui išsijungus. Keičiamieji diskai turi būti prijungiami ir atjungiami rankiniu būdu, pvz. naudojant Disko prijungimą.

Kai kurios sistemos taip pat automatiškai prijungia dalį keičiamųjų diskų (pvz. USB bei IEEE1394 diskus), šie įrenginiai gali iškart pasirodyti Disko prijungime, taigi, jūs galite šiuos diskus atjungti kuomet užbaigiate darbą.

## Naudojimas

### Rodyti disko pavadinimą ir prijungimo būseną

Kad būtų rodomi disko pavadinimas ir būsena, užveskite pelės žymeklį ant disko piktogramos skydelyje. Atsiradusiame patarime bus rodoma ši informacija.

### Prijungti, atjungti arba pašalinti įrenginį

Kad prijungtumėte diską, spauskite jo piktogramą skydelyje ir pasirinkite Prijungti diską.

Kad atjungtumėte diską, spauskite ant jo piktogramos skydelyje ir pasirinkite Atjungti diską. Jei tai CD, DVD ar Blu-Ray įrenginys, spauskite Išstumti diską.

### Naršyti disko turinį

Kad naudotumėte failų tvarkytuvę naršyti disko turinį, spauskite disko piktogramą, tada pasirinkite Atverti diską.

Galite naršyti tik prijungto disko turinį.